Dow teorija

Dow teorija − viena iš techninės analizės teorijų. Jos tikslas − nustatyti naujos tendencijos atsiradimą bei jos kryptį vertybinių popierių rinkoje.

Dow teorija buvo suformuluota remiantis 255-iais žurnalo „The Wall Street Journal“ vedamaisiais straipsniais, parašytais Šarlio Dau (Charles H. Dow, 1851–1902 m.), žinomo žurnalisto bei vieno iš „Dow Jones & Company“ įkūrėjų. Po Dow mirties trys jo kolegos, William Peter Hamilton, Robert Rhea ir E. George Schaefer šių žurnalo vedamųjų mintis susistemino, gautąją prekybinę sistemą pavadindami „Dow teorija“. Verta paminėti, kad pats Dow niekada neminėjo termino „Dow teorija“, bei nelaikė savo išdėstytų minčių prekybos sistema.

Sukurtoji Dow teorija remiasi 6 postulatais:

6 Dow teorijos postulatai
 Akcijų rinka atsižvelgia į visas naujienas
 Dow teorija teigia, kad į akcijų kainas "įskaičiuota" visa informacija: praeities, dabarties ir net ateities. Rinka atsižvelgia į naujai pasirodžiusias naujienas iškart, vos joms pasirodžius. Šiuo aspektu Dow teorija sutinka su efektyvios rinkos hipoteze ().
 Rinkos judesius galima išskirti į tokius tris tipus:
 „Pagrindinis judesys“ (), arba tendencija − pradinis ir svarbiausias judesys, trunkantis nuo nepilnų metų iki kelerių metų. Kainų judesys gali būti arba aukštyn, arba žemyn. 
 „Antrinė dinamika“ () − tarpinė reakcija, galinti trukti nuo 10 dienų iki trijų mėnesių, kurios metu akcijų kainos pasuka link pradinių. Kainų korekcija gali siekti 33−66%, skaičiuojant nuo praeitos korekcijos ar pagrindinio judesio pradžios. 
 „Trumpieji svyravimai“ () gali trukti nuo kelių valandų iki vieno ar kelių mėnesių. 
 Visi šie trys judesiai gali vykti ir vienu metu, pavyzdžiui, dienos trumpasis konjunktūrinis svyravimas krentančioje antrinėje dinamikoje (korekcijoje), tačiau vis dar tebesitęsiant kylančiai tendencijai.
 Rinkos tendencija () turi tris fazes. 
 Dow teorija teigia, kad pagrindinį rinkos judesį sudaro trys fazės: kaupimo(augančioje rinkoje)/skirstymo(krentančioje rinkoje) , visuotinio dalyvavimo ir euforijos(augančioje rinkoje)/panikos(krentančioje rinkoje). Pirmoje, kaupimo,  fazėje „informuoti“ investuotojai aktyviai perka, priešindamiesi bendrai rinkos nuotaikai. Šioje fazėje akcijų kaina kinta labai nežymiai, nes minėtų investuotojų nėra daug. Po kurio laiko rinka pradeda sekti paskui šiuos „informuotus“ investuotojus, todėl rinkos kainos kitimo greitis išauga - tokiu būdu pereinama į antrąją, visuotinio dalyvavimo fazę. Šioje fazėje prisijungia daugelis techninių spekuliantų, sekančių rinkos tendencijas, t. y. spekuliuojančių rinkos kryptimi (perkančių kylančioj rinkoj ir parduodančių krentančioj). Šiai fazei tęsiantis, kainų kitimo greitis išauga labai smarkiai, ir ši, trečioji fazė, kurioje į rinką ateina daug nepatyrusių žaidėjų, vadinama "euforijos" faze. Atitinkamai, prasidėjus kritimo tendencijai, pirmoje − skirstymo fazėje „informuotieji“ investuotojai parduoda savo akcijas, vėliau seka visuotinio dalyvavimo fazė, kai kainos krenta žymiai, ir ši fazė pereina į panikos fazę, kai investuotojai "bet kokia kaina" sieka atsikratyti turimų investavimo instrumentų.
 Akcijų rinkų vidurkio indeksų judėjimai turi „patvirtinti“ vienas kitą.
 Dow teorijos kūrimosi laiku JAV buvo auganti pramoninė šalis; augant gamybos apimtims, atitinkamai turėjo augti ir krovinių pervežimai. Taigi, jei gamybinės įmonės uždirba daugiau, jos leidžia uždirbti ir transporto kompanijoms. Todėl verta stebėti abu indeksus − ir gamybinių įmonių indeksą Dow Jones Industrial Average, ir transporto įmonių indeksą Dow Jones Transportation Average − kartu: jei jų kryptys išsiskiria, tai gali būti krypties visoje akcijų rinkoje keitimosi pradžia. 
 Apyvartos turi patvirtinti rinkos kryptį.
 Dow teigė, kad rinkos apyvarta turi patvirtinti kainų judėjimą. Esant kilimo tendencijai, kylant kainoms turi kilti ir apyvartos, o kainoms krentant - apyvartos turi mažėti. Vyraujant kritimo tendencijai, apyvartos turi didėti kainoms krentant ir mažėti kainoms kylant. 
 Rinkos kryptis (tendencija) tęsiasi iki tol, kol pasirodo aiškūs tendencijos pasibaigimo požymiai.
 Dow teigė, kad rinkos kryptis (tendencija) egzistuoja nepaisant „rinkos triukšmo“. Rinka gali kiek pajudėti priešinga, nei vyraujančia, kryptimi, tačiau netrukus rinka vėl grįš prie savo pagrindinės tendencijos. Tačiau sunkiausia yra nustatyti, kada kainų korekcija yra tik laikinas judesys, o kada − naujos tendencijos pradžia.

 Nuorodos 
 Investopedia: Dow Theory
 Dow Jones indeksų svetainė 
 The Wall Street Journal

Kategorija:Techninė analizė